Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9017

d) Mellékletek: a szabványokat és az ajánlott gyakorlatokat kiegészítő anyag, vagy ezek alkalmazásához útmutatóul szolgáló anyag. A nyelv kiválasztása Ezt az Annex-et hat nyelven, angolul, arabul, kínaiul, franciául, spanyolul és oroszul fogadták el. Minden Szerződő Államra vonatkozó felkérés, hogy a hazai bevezetés céljára, illetve az Egyezményben meghatározott egyéb célokra az említett hat szöveg közül egyet válasszon ki és közvetlenül, vagy saját nyelvre lefordítva használja azt, és az ICAO-t erről tájékoztassa. Szerkesztési gyakorlat Annak érdekében, hogy minden alkotórész jogállása első pillantásra szembetűnjön, az alábbi gyakorlatot alkalmaztuk: a szabványokat vékony álló betűkkel nyomtattuk, az ajánlott gyakorlatokat vékony dőlt betűkkel nyomtattuk. Az ajánlás esetében a jogállást vastag álló betűvel szedett Ajánlás szó jelzi. A megjegyzéseket vékony dőlt betűvel szedtük, jogállásukat a dőlt betűvel szedett Megjegyzés címszó jelzi. Az angol nyelvű rendelkezések szövegében az alábbi szerkesztési gyakorlatot követték: a szabványok szövegében a "kell", "köteles" szó (az angol nyelvű eredetiben "shall"), az ajánlott gyakorlatok szövegében a szükséges (az angol nyelvű eredeti szövegben "should") kifejezést alkalmazták. E dokumentumban a mértékegységek metrikus rendszerben szerepelnek, amelyeket a láb-font rendszerben közölt mértékegységek zárójelben követnek. A jelen dokumentum bármely számmal és/vagy címmel azonosított részére történő utalás magában foglalja az adott rész alpontjait is. "A" Táblázat - a 4. Annex módosításai Módosítás Forrás(ok) Tárgy Elfogadva Hatályba lépés Alkalmazandó

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes